CELEX: 32014R0112
Language: sk
Date: 2014-02-04 00:00:00
Title: Vykonávacie nariadenie Komisie (EÚ) č. 112/2014 zo 4. februára 2014 o zatriedení určitého tovaru do kombinovanej nomenklatúry

7.2.2014   
            
            
               SK
            
            
               Úradný vestník Európskej únie
            
            
               L 38/18
            
         
      VYKONÁVACIE NARIADENIE KOMISIE (EÚ) č. 112/2014
   zo 4. februára 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení vydanej v súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu aj naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväznú informáciu o nomenklatúrnom zatriedení, ktorá nie je v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov od dátumu nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. februára 2014
      
         
            Za Komisiu v mene predsedu
         
         Algirdas ŠEMETA
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Farebný monitor s displejom z tekutých kryštálov (LCD) s uhlopriečkou obrazovky približne 75 cm (30 palcov), s rozmermi približne 71 × 45 × 11 cm s týmito parametrami:
                  
                              —
                           
                           
                              prirodzené rozlíšenie 1 280 × 768 pixelov,
                           
                        
                              —
                           
                           
                              podporované rozlíšenia 640 × 480, 800 × 600, 1 024 × 768 a 1 280 × 768 pixelov,
                           
                        
                              —
                           
                           
                              podporované normy televízneho vysielania: NTSC, PAL a SECAM,
                           
                        
                              —
                           
                           
                              podporované video režimy: 480i, 480p, 576i, 576p, 720p a 1 080i,
                           
                        
                              —
                           
                           
                              pomer strán 15:9,
                           
                        
                              —
                           
                           
                              rozstup pixelov 0,5025 mm,
                           
                        
                              —
                           
                           
                              čas odozvy 25 ms,
                           
                        
                              —
                           
                           
                              jas 450 cd/m2,
                           
                        
                              —
                           
                           
                              kontrastný pomer 350:1,
                           
                        
                              —
                           
                           
                              horizontálny a vertikálny uhol pohľadu 170°,
                           
                        
                              —
                           
                           
                              funkcia „obraz v obraze“ (PIP),
                           
                        
                              —
                           
                           
                              zabudovaný zosilňovač zvuku,
                           
                        
                              —
                           
                           
                              zapínacie/vypínacie a ovládacie tlačidlá.
                           
                        Je vybavený týmito rozhraniami:
                  
                              —
                           
                           
                              DVI-D,
                           
                        
                              —
                           
                           
                              D-Sub mini,
                           
                        
                              —
                           
                           
                              BNC (analógový signál RGB),
                           
                        
                              —
                           
                           
                              kompozitný RCA alebo S-Video,
                           
                        
                              —
                           
                           
                              komponentný BNC,
                           
                        
                              —
                           
                           
                              2 súpravy RCA stereo a 1 mini stereo,
                           
                        
                              —
                           
                           
                              zásuvky na vonkajšie reproduktory,
                           
                        
                              —
                           
                           
                              RS-232 na vstup ovládania.
                           
                        Prístroj má pevný podstavec bez mechanizmu na úpravu sklonu a natočenia a je predkladaný s diaľkovým ovládaním.
                  V monitore nie je zabudovaný videotuner ani iná elektronika na spracovanie televíznych signálov.
                  Monitor je určený na používanie v aplikáciách na zobrazovanie informácií, ako sú verejné informačné miesta, značenia v maloobchodných predajniach, finančné burzy, letiská a stánky na veľtrhoch. Na účely plnenia tejto funkcie monitor umožňuje zobrazenie signálov generovaných strojmi na automatické spracovanie údajov, ako aj z iných zdrojov videosignálu.
               
               
                  8528 59 31
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8528, 8528 59 a 8528 59 31.
                  Vzhľadom na objektívne charakteristické vlastnosti výrobku, ako sú veľkosť obrazovky, podporované normy televízneho vysielania, rozstup pixelov nevhodný na dlhodobé sledovanie zblízka, vysoký jas, prítomnosť diaľkového ovládača, obvody na spracovanie zvuku vrátane zosilňovania, funkcia „obraz v obraze“ a pevný podstavec bez mechanizmu na úpravu sklonu a natočenia, sa monitor nepovažuje za monitor druhu používaného výlučne alebo hlavne v systémoch na automatické spracovanie údajov položky 8471. Zatriedenie do podpoložky 8528 51 00 je preto vylúčené.
                  Vzhľadom na to, že monitor umožňuje zobraziť signály generované strojmi na automatické spracovanie údajov na úrovni dostatočnej na praktické použitie so strojom na automatické spracovanie údajov, považuje sa za zariadenie schopné zobrazovať signály generované strojmi na automatické spracovanie údajov na prijateľnej úrovni funkčnosti.
                  Monitor sa preto má zatriediť pod číselný znak KN 8528 59 31 ako plochý panelový displej schopný zobrazovať signály generované strojmi na automatické spracovanie údajov na prijateľnej úrovni funkčnosti s obrazovkou s technológiou na báze tekutých kryštálov (LCD).